**ΑΡΧΑΙΑ ΕΛΛΗΝΙΚΗ ΓΛΩΣΣΑ**

**Η ΠΙΣΤΗ ΣΤΟΥΣ ΟΡΚΟΥΣ**

*Οι στρατιώτες του Ξενοφώντα μετά τον θάνατο του Κύρου βρίσκονται χωρίς συμμάχους στα βάθη της Ασίας και προσπαθούν μέσα από πολλούς κινδύνους να γυρίσουν στην Ελλάδα. Ο Ξενοφώντας τους ενθαρρύνει τονίζοντας ότι δεν έχουν χαθεί τελείως οι ελπίδες τους*.

Λέγω ὅτι πολλαὶ καὶ καλαὶ ἐλπίδες ἡμῖν εἰσι σωτηρίας. Ἡμεῖς μὲν γὰρ μὲν φυλάττομεν τοὺς τῶν θεῶν ὅρκους, οἱ δὲ πολέμιοι ἐπιορκοῦσί τε καὶ τὰς σπονδὰς παρὰ τοὺς ὅρκους λύουσιν. Ἐπεί δέ ταῦτα οὕτως ἒχει, τοῖς μὲν πολεμίοις ἐναντίοι εἰσίν οἱ θεοί, ἡμῖν δὲ σύμμαχοι, οἵπερ ἱκανοί εἰσι καὶ τοὺς μεγάλους ταχὺ μικροὺς ποιεῖν καὶ τοὺς μικροὺς, κἂν ἐν δεινοῖς ὦσι σῴζειν, ὅταν βούλωνται.

(Ξενοφώντος Κύρου Ανάβασις, 3,2,10-11)

ΣΤΑ ΝΕΑ ΕΛΛΗΝΙΚΑ

Λέγω πως υπάρχουν πολλές και βάσιμες ελπίδες να σωθούμε. Γιατί πρώτα πρώτα, εμείς φυλάμε τους όρκους των θεών, ενώ οι εχθροί και τους όρκους παραβαίνουν και, αντίθετα προς αυτούς, έχουν παραβιάσει τις συνθήκες. Αφού έτσι είναι τα πράγματα, οι θεοί είναι αντίθετοι στους εχθρούς και σύμμαχοι δικοί μας. Αυτοί έχουν τη δύναμη και τους μεγάλους να τους κάνουν γρήγορα μικρούς και τους μικρούς, κι αν ακόμη βρίσκονται σε κίνδυνο, να τους σώζουν εύκολα, όταν το θέλουν.

ΛΕΞΙΛΟΓΙΟ

εἰσι= υπάρχουν

ἐλπίδες ἡμῖν εἰσι=έχουμε ελπίδες

οἱ δὲ πολέμιοι ἐπιορκοῦσί = οι εχθροί παραβαίνουν τους όρκους

τὰς σπονδὰς(αἱ σπονδαί)= οι συνθήκες, η ανακωχή

παρὰ τοὺς ὅρκους= αντίθετα με τους όρκους

οἵπερ= οι οποίοι

ταχὺ= γρήγορα

βούλωνται(βούλομαι)=θέλω

**ΑΣΚΗΣΕΙΣ**

1.Πού πρέπει να στηρίζουν τις ελπίδες τους οι στρατιώτες του Ξενοφώντα;

2. Γιατί οι θεοί θα είναι αντίθετοι στους εχθρούς;

3.Να γράψετε τις πλάγιες πτώσεις(γενική, δοτική, αιτιατική) των ουσιαστικών στον αριθμό που βρίσκονται:

τῆς σωτηρίας=………………………………………………………….

τῶν θεῶν=………………………………………………………………

τας σπονδάς=…………………………………………………………….

οἱ σύμμαχοι=……………………………………………………………

4.Να γράψετε τα τρία γένη των επιθέτων στην πτώση και τον αριθμό που βρίσκονται:

|  |  |  |  |
| --- | --- | --- | --- |
|  | ΑΡΣΕΝΙΚΟ | ΘΗΛΥΚΟ | ΟΥΔΕΤΕΡΟ |
| καλαί |  |  |  |
| ἱκανοί |  |  |  |
| μεγάλους |  |  |  |
| μικρούς |  |  |  |
| δεινοῖς |  |  |  |

5.Να γράψετε τους τύπους των ρημάτων που λείπουν:

|  |  |  |  |
| --- | --- | --- | --- |
| ΕΝΕΣΤΩΤΑΣ | ΠΑΡΑΤΑΤΙΚΟΣ | ΜΕΛΛΟΝΤΑΣ | ΑΟΡΙΣΤΟΣ |
| λέγω |  |  |  |
| φυλάττομεν |  |  |  |
| λύουσι |  |  |  |
| σώζει |  |  |  |

6. Να γράψετε παράγωγα ουσιαστικά των παρακάτω λέξεων, όπως ζητούνται:

λέγω(αποτέλεσμα ενέργειας)=……………………………

λύω(όργανο ή μέσο)=………………………………………

φυλάττω(ενέργεια)=……………………………………….

σώζω(πρόσωπο που ενεργεί)=……………………………………

**Σημείωση: Τις απαντήσεις σας θα μου τις στέλνετε σε αρχεία μορφής Word, για να μπορώ να τις επιστρέφω με διορθώσεις ή σχόλια. Τo email μου είναι (**[**giotchrist@gmail.com**](mailto:giotchrist@gmail.com)**).**